
PËR MIRATIMIN ME NDRYSHIME TË DEKRETIT NR.1255, DATË 19.10.1995 “PËR DISA NDRYSHIME NË LIGJIN NR.7936, DATË 18.5.1995 “PËR DISA DRYSHIME NË LIGJIN NR.7609, DATË 22.9.1992 “PËR TARIFAT DOGANORE”"

Në mbështetje të neneve 16 dhe 28 të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave, 

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Miratohet dekreti nr.1255, datë 19.10.1995 “Për disa ndryshime në ligjin nr.7936, datë 18.5.1995 “Për disa ndryshime në ligjin nr.7609, datë 22.9.1992 “Për tarifat doganore”, me ndryshimet si më poshtë:
Paragrafi i dytë i nenit 1 riformulohet:
“Mallrat e përfshira në seksionin 2, kapitulli 10, numri i kreut 10.01 me kod doganor 1001.10 e 1001.90 “Grurë dhe meslin”; numri i kreut 10.05 me kod doganor 1005.10 dhe 1005.90 “Misër” si dhe mallrat e përfshira në seksionin 2, kapitulli 2, numri i kreut 11.01 me kod doganor 1101.00 “Miell gruri dhe miell meslini”; numri i kreut 1102 dhe me kod doganor 1102.20 “Miell misri (si drith)”; përjashtohen nga pagimi i tarifës doganore”.
Në nenin 2, fjalët “... deri në datën 10.6.1996” ndryshohen “... deri në datën 30.6.1996”.

Neni 2

Ky ligj hyn në fuqi 15 ditë pas botimit në Fletoren Zyrtare dhe i shtrin efektet nga data 19.10.1995 deri më 30.6.1996.

